ČETVRTAK, 26. 3. 2020.

***Hrvatski jezik***  ***RADIJSKA EMISIJA***

Danas imamo po mom sudu zabavan i lagan zadatak. Upoznat ćemo se sa radijskom emisijom.

Nadam se da u kući imate radio prijemnik. Tvoj zadatak za danas je da odvojiš 30 minuta za slušanje radio emisije koji sam odabereš. Nakon toga odgovori na ova pitanja:

1. Koju radio stanicu si slušao?
2. Kako se zvala emisija koju si slušao?
3. Koja je bila tema te radio emisije?
4. Što ti se svidjelo u emisiji?
5. Što ti se nije svidjelo u emisiji?

ZADATAK: Zamisli sebe u ulozi radijskog voditelja. Napiši kratki sastav o tome

- Kako bi se zvala emisija koju bi vodio?

- O čemu bi pričao u toj emisiji?

- Koga bi pozvao u goste?

- Koja vrsta glazbe bi svirala u toj emisiji?

Napomena: Gornja pitanja nije potrebno prepisivati nego je dovoljno dati odgovor punom rečenicom.

***Matematika***

Danas bi trebali naučiti dijeliti dvoznamenkasti broj jednoznamenkastim brojem s ostatkom

Počet ćemo sa knjigom ( strana 96) i zadatkom koji spominje djevojčicu Mirnu, njezinih 17 pikula ( klikera, franja ) koje želi podijeliti četvorici prijatelja.

RAČUN JE JEDNOSTAVAN 17 : 4 =

Ali kako podijeliti broj koji nije višekratnik. U trećem razredu nikako , možemo djelomično – što znači da će nam nešto ostati .

Do sada smo samo dijelili višekratnike i nije bio neki problem .

Vraćamo se na naš zadatak 17 : 4 = ?

Višekratnici broja 4 su 4, 8, 12, 16, 20,………. NIGDJE nema 17, ali ima 16 .

16 je **prvi manji višekratnik** broja : U broju 16 ima 4 četvorke i onaj 1 je **ostatak.**

ZNAČI. 17 : 4 = 4 i ostatak 1 jer je 4 ∙ 4 = 16 i ostatak 1 je 17.

18 : 4 = 4 i ostatak 2 jer je 4 ∙ 4 = 16 i ostatak 2 je 18

25 : 6 = 4 i ostatak 1 jer je 4 ∙ 6 = 24 i ostatak 1 je 25.

Dalje radi sam na isti način ove zadatke: *radi u bilježnici*

21 : 5 =

44 : 5 =

7 : 5 =

41 : 8 =

22 : 3 =

33 : 4 =

44 : 5 =

55 : 6 =

Još odradite stranu 97 u udžbeniku.